**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIII. Br. 3/OŽUJAK 2018.

Kristu Raspetomu

To, da te ljubim, Bože, po sve dane,

ne nuka mene slava drugog svijeta,

niti me nuka strah od pakla kleta

da grijehe svoje napuštam i mane.

Ti me na ljubav nukaš, jer me gane

kada te vidim na križu raspeta,

nuka me muka tvoja i smrt sveta

i nukaju me tvoje ljute rane.

Ljubav mi tvoja takvu snagu stvara

da bih te volio i da raja nije,

plašio te se bez paklenog jara.

Za ljubav moju ja ne tražim dara.

Pa da i nema nade što me grije,

ljubio bih te sa jednako žara.

sv. Ivan od Križa

**BOŽJA RIJEČ – RIJEČ ŽIVOTA**

 *U ono vrijeme: Reče Isus Nikodemu: "Kao što je Mojsije podigao zmiju u pustinji, tako ima biti podignut Sin Čovječji da svaki koji vjeruje u njemu ima život vječni. Uistinu, Bog je tako ljubio svijet te je dao svoga Sina Jedinorođenca da nijedan koji u njega vjeruje ne propadne, nego da ima život vječni. Ta Bog nije poslao Sina na svijet da sudi svijetu, nego da se svijet spasi po njemu. Tko vjeruje u njega, ne osuđuje se; a tko ne vjeruje, već je osuđen što nije vjerovao u ime jedinorođenoga Sina Božjega. A ovo je taj sud: Svjetlost je došla na svijet, ali ljudi su više ljubili tamu nego svjetlost jer djela im bijahu zla. Uistinu, tko god čini zlo, mrzi svjetlost i ne dolazi k svjetlosti da se ne razotkriju djela njegova; a tko čini istinu, dolazi k svjetlosti nek bude bjelodano da su djela njegova u Bogu učinjena."*

Iv 3,14-21

KRATKO O SIMBOLIMA

Biblija je puna simbolike i zaista je nevjerojatno da se danas o tome više ne govori. Nevjerojatno je da u današnjoj Crkvi i kod današnjih vjernika nema uopće svijesti o izuzetnoj važnosti simbola, tim više što smo njima okruženi na svakom koraku (od jezika, preko simbola u pojedinim znanostima, umjetnosti, svakodnevnom životu, do obrednih).Jedan od zanimljivijih i najrasprostranjenijih simbola upravo je simbol zmije, (ili zmaja, koji joj je istovjetan). Nalazimo ga u svim kulturama na svim stranama svijeta. Zmija je predstavljala jedan od najstarijih kultova. Za sve pogane ona je božanstvo koje ima i zle i dobre strane. Između ostalog predstavlja silu prirode (ouroboros) , materijalnog, nagona (odatle hramska prostitucija u poganskim hramovima) , prosvjetljujuću, iscjeljujuću silu ; povezana je s crnom magijom i okultizmom, značajna je u ezoteriji, hermetizmu i alkemiji, sve ono što je protivno Bogu Zanimljivo Zato se sv. Juraj, sv. Mihael, Djevica Marija predstavljaju kao oni koji gaze zmaja. U prikazu sv. Jurja i zmaja, zmaj je najčešće zelen jer predstavlja prirodu, koju treba svladati, sv. Mihael se bori s tamnim zmajem (sotonom). A Djevica je ona koja gazi mjesec (simbol poganskih božica) i zmaja (zmiju) kao ona koja svladava čistoćom demonsko i svako drugo zlo →

**PRONAĐI SVOJ LIJEK**

  Uvjeren sam da je nakon ovih dvadeset stoljeća Kristu postala mučnijom i bolnijom ravnodušnost modernoga svijeta nego što su bile boli na Kalvariji. Sigurno trnova kruna i željezni čavli nisu probijajući Tijelo našega Otkupitelja tako pekli kao što Ga peče i boli naša moderna ravnodušnost.

Jedan od razloga zašto se kršćanstvo danas napušta je raskorak između onoga što se propovijeda i onoga što se čini.

"Ako ne živiš onako kako vjeruješ, počet ćeš vjerovati onako kako živiš.

Najveća ljubavna priča svih vremena sadržana je u maloj bijeloj hostiji.

(bl. Fulton Sheen)

**POZIV NA TRIBINU**

**TEMA:  OBRATITE SE I VJERUJTE EVANĐELJU" (Mk1,15)**

**- trostruko obraćenje : intelektualno, emocionalno i tjelesno**\*

**PREDAVAČ: PROF. DR. SC. P. MIJO NIKIĆ, SJ**

**ČETVRTAK, 15. ožujka 2018. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

→ jer je majka Onoga koji je sotonu porazio na križu. Evo što je sv. Justin mučenik zapisao u svojim „Apologijama“, u kojima brani kršćansku vjeru pred učenim Rimljanima: *A mi, da ne bismo nekoga zlostavljali ni bezbožno postupali, shvatili smo i da su oni koji izlažu novorođenčad zločinci: ponajprije vidimo da se prostituciji odaju svi, ne samo djevojke nego i mladići, pa kao što se pripovijeda da su stari uzgajali stada goveda, koza, ovaca ili konja, tako sada uzgajaju djecu samo za tu sramotnu upotrebu...Drugi prostituciji predaju svoje sinove i žene, drugi se opet javno kastriraju da bi bludničili protiv prirode i to prikazuju kao misterije u čast Majke bogova, nadalje, uz svakoga od onih koje vi smatrate bogovima slika se zmija kao važan i tajanstven simbol.... Kod nas se prvaka zloduha naziva Zmijom, Sotonom i Đavlom, kao što možete uvidjeti pogledavši u naše knjige.*

**VELIKI BOŽE**

Veliki Bože, što si podigao.

Po cijenu krvi i života svoga,

Adama s prvog pada nesretnoga,

I kad on klonu, ti si spas mu dao.

Evo zazivam, blaženi Pastiru,

Tebe, što tražiš ovcu izgubljenu,

I kad je nađeš od vuka gonjenu,

Na rane svoje dižeš je u miru.

Tebe zazivam, pateć muku ljutu,

I ti mi moraš u pomoći biti,

Jer ja sam ovca iz tvog ovčinjaka,

I sve se plašim da me na tom putu,

Ako me tvoja milost ne zaštiti,

Ne stigne zmija paklena, opaka.

Miguel de Cervantes

**SVIM ČLANOVIMA HKDPD-a ŽELIMO DA USKRS DOČEKATE U RADOSTI BOŽJE BLIZINE, PREPOROĐENI I PROSVIJETLJENI ISKUSTVOM BOŽJEG SVJETLA U TAMI OVOG VREMENA**

**ŽELE ČLANOVI RAVNATELJSTVA**

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** [matija@net.hr](mailto:matija@net.hr)